AQSh Suriya masalasida Rossiya bilan yo‘lga qo‘yilgan ikki tomonlama hamkorlikni to‘xtatishga tayyorlanmoqda. Bu haqda AQSh davlat departamentidagi manbaga asoslanib, Reuters xabar tarqatdi. Qayd etilishicha, qo‘shma markaz faoliyati to‘xtatiladi. AQSh Davlat kotibi Jon Kerri bu haqda Rossiya TIV rahbari Sergey Lavrovni xabardor qilgani aytilgan. Davlat departamenti bayonotida agar Rossiya Halabga yurishlarda ishtirok etishda davom etsa, navbatdagi choralar qo‘llanishidan ogohlantirilgan.